Naziv obveznika: Centar za odgoj i obrazovanje Krapinske Toplice

Sjedište obveznika. Ljudevita Gaja 2, 49217 Krapinske Toplice

BROJ RKP-a: 49309

Matični broj: 04508556

Razina: 31 – proračunski korisnik jedinice lokalne i područne (regionalne)samouprave koji obavlja poslove u sklopu funkcija koje se decentraliziraju

Šifra djelatnosti: 8520 – osnovno obrazovanje

Razdjel: nema razdjela

**BILJEŠKE UZ FINANCIJSKE IZVJEŠTAJE ZA 2020. GODINU**

1. **Bilješke uz bilancu**

### Sukladno Pravilniku o izmjenama Pravilnika o financijskom izvještavanju u proračunskom računovodstvu (NN 112/2018 ,14.12.2018.) izjavljujemo da u 2020. godini Centar za odgoj i obrazovanje Krapinske Toplice nije imao poslovne događaje i transakcije o kojima se podaci traže u obveznim bilješkama, tj. nije imao ugovornih odnosa i sl. koji uz ispunjenje određenih uvjeta mogu postati obveze ili imovina (dana kreditna pisma, hipoteke i sl.) te nema sudskih sporova u tijeku.

Bilješka uz AOP 002 – Nefinancijska imovina

|  |  |
| --- | --- |
| POČETNO STANJE 01.01.2020. | 5.950.119 |
| ISPRAVAK VRIJEDNOSTI 2020. | 264.231 |
| NABAVLJENA IMOVINA 2020. | 209.149 |
| SADAŠNJA VRIJEDNOST NA DAN 31.12.2020. | 5.895.037 |

Od nefinancijske imovine u 2020. godini nabavljen je antivirusni program, namještaj za učionice i vrtić, udžbenici i lektira te kontrola pristupa na ulazu u Centar.

Bilješka uz AOP 053 – Postrojenja i oprema u pripremi – u 2019. godini nabavljeno je kombinirano igralo koje treba montirati u parku Centra.

Bilješka uz AOP 079 – Potraživanja za više plaćene poreze i doprinose – obveza je uz plaću za 11. mjesec izvršiti godišnji obračun poreza. Do povrata poreza došlo je u slučaju kad su neki djelatnici bili na duljem bolovanju te nisu primali plaću i iskoristili osobni odbitak.

Bilješka uz AOP 141 , 246, 254, 255 - Potraživanja za prihode poslovanja – odnosi se na potraživanja za troškove prijevoza djece koje sufinanciraju gradovi i općine te prehrane učenika koje sufinanciraju roditelji. Dospjela potraživanja kod kojih se s naplatom kasni više od godine dana u iznosu od 438,00 kn odnose se na sufinanciranje prehrane učenika te su ispravljena (AOP-157). Ostala dospjela potraživanja odnose se na sufinanciranje troškova prijevoza djece i kod njih se kasni s naplatom do 60 dana.

Bilješka uz AOP 164 – Kontinuirani rashodi budućih razdoblja

|  |  |  |  |
| --- | --- | --- | --- |
| Skupina | Konto | Opis | Duguje |
| 19 | 193110 | Kontinuirani rashodi budućih razdoblja |  |
|  | Plaća 12/2020 | 520.240,76 |
|  | Plaća KZŽ 12/2020 | 13.214,71 |
|  | Baltazar - plaća 12/2020 | 8.182,50 |
|  |  | UKUPNO | 541.637,97 |

Bilješka uz AIO 180 – Ostale tekuće obveze - odnose se na više uplaćen porez i prirez, te na obveze proračunskih korisnika za povrat u proračun (po uputi Ministarstva nisu se zatvarala potraživanja i obveze za naknadu plaća za bolovanja HZZO)

Bilješka uz AOP 227 – Odgođeno plaćanje rashoda – odnosi se na obračunate rashode koji nisu fakturirani. Radi se o polici osiguranja učenika koja je ugovorena u 2020. godini ali do sastavljanja izvještaja nije ispostavljen račun.

Bilješka uz AOP 238 – Višak prihoda poslovanja i 242 - Manjak prihoda od nefinancijske

imovine

|  |  |
| --- | --- |
| PRIHODI POSLOVANJA - UKUPNO | 7.869.452,03 |
| RASHODI POSLOVANJA - UKUPNO | 7.969.701,45 |
| Višak prihoda poslovanja iz 2019. godine | 255.208,05 |
| Višak prihoda poslovanja | 154.958,63 |
|  |  |
| PRIHODI OD PRODAJE NEFINANCIJSKE IMOVINE | 0 |
| RASHODI OD NEFINANCIJSKE IMOVINE | 209.148,94 |
| Manjak prihoda od nefinancijske imovine | 209.148,94 |
| Korekcija za prihode za nabavu nefinancijske imovine | 79.337,45 |
| Manjak prihoda od nefinancijske imovine | 129.811,49 |
|  |  |
| Višak prihoda poslovanja | 75.621,18 |
| Manjak prihoda od nefinancijske imovine | 129.811,49 |
| REZULTAT POSLOVANJA | -54.190,31 |

Bilješka uz AOP 250 – Izvanbilančni zapisi - evidentirana je tuđa imovina dobivena na korištenje (računala i računalna oprema – od MZO, fotokopirni uređaj- u najmu, kombi vozilo- u najmu, kontejneri za smeće- od komunalnog poduzeća)

Bilješka uz AOP 281 – Obveze za rashode poslovanja – dospjele – odnose se na obveze za troškove prijevoza predškolske djece koje se podmiruju po uplati sredstava županije, gradova i općina.

**2. Bilješke uz obrazac PR-RAS**

U tablici u nastavku navodimo prihode i rashode Centra po izvorima financiranja:

|  |  |  |  |  |  |  |
| --- | --- | --- | --- | --- | --- | --- |
| REDNI BROJ | IZVOR FINANCIRANJA | VIŠAK/MANJAK PRIHODA 31.12.2019 | PRIHODI POSLOVANJA | RASHODI POSLOVANJA | RASHODI ZA NABAVU NEFINANCIJSKE IMOVINE | VIŠAK/MANJAK PRIHODA |
| 1 | 2 | 3 | 4 | 5 | 6 | 7 |
| 1.1.1 | KZŽ - Decentralizirana sredstva | 0,00 | 268.916,85 | 268.916,85 | 0,00 | 0,00 |
| 1.1.2 | KZŽ-dodatna sredstva | 60.822,83 | 464.673,24 | 516.477,56 | 5.923,25 | 3.095,26 |
| **1.1** | **KZŽ-UKUPNO** | **60.822,83** | **733.590,09** | **785.394,41** | **5.923,25** | **3.095,26** |
| 1.2 | Državni proračun | 107.148,17 | 7.004.638,70 | 7.085.137,07 | 103.070,45 | -76.420,65 |
| **1** | **Opći prihodi i primici** | **167.971,00** | **7.738.228,79** | **7.870.531,48** | **108.993,70** | -73.325,39 |
| **2** | **Pomoći - JLS** | **-10.356,51** | **48.579,58** | **44.815,56** |  | -6.592,49 |
| **3** | **Donacije** | **78.460,26** | **73.043,37** | **46.432,50** | **97.155,25** | 7.915,88 |
| **4** | **Vlastiti prihodi** | **19.133,30** | **5.350,29** | **3.671,91** | **2.999,99** | 17.811,69 |
| 5 | **Ostali prihodi za posebne namjene - sufinanciranje cijene usluga** | 0,00 | 4.250,00 | 4.250,00 | 0,00 | **0,00** |
|  | **SVEUKUPNO** | **255.208,05** | **7.869.452,03** | **7.969.701,45** | **209.148,94** | **-54.190,31** |

U nastavku navodimo obrazloženja stavki kod kojih je bilo veće odstupanje u odnosu na prethodno razdoblje:

Bilješka uz AOP 116 – ostali nespomenuti prihodi - odnosi se na sufinanciranje cijene usluga prehrane, školske izlete i ostale troškove. U 2020. godini nije bilo sufinanciranja prehrane od strane roditelja, a prihodi se odnose na sufinanciranje osiguranja učenika.

Bilješka uz AOP 123 – Prihodi od prodaje proizvoda i robe te pruženih usluga i prihodi od donacija. Prihodi od prodaje proizvoda odnose se na prodaju radova učeničke zadruge, a s obzirom na epidemiološke mjere u 2020. godini nisu ostvareni navedeni prihodi. Isto tako zbog mjera za suzbijanje pandemije nije se iznajmljivala sportska dvorana. Donacije su bile namijenjene opremanju Kabineta za ranu intervenciju.

Bilješka uz AOP 133 – Prihodi iz nadležnog proračuna za financiranje rashoda za nabavu nefinancijske imovine. Dio prihoda iz 2019. godine utrošen je u 2020. godini za opremanje Kabineta za ranu intervenciju

Bilješka uz AOP 155 – ostali rashodi za zaposlene – povećani su jer je započeo s radom Kabinet za ranu intervenciju

Bilješka uz AOP 161 – Naknade troškova zaposlenima –zbog epidemioloških mjera seminari i edukacije bili su organizirani online pa su i troškovi službenih putovanja manji u odnosu na prethodnu godinu.

Bilješka uz AOP 167 – Uredski materijal i ostali materijalni rashodi te AOP 171 – Sitni inventar – Ministarstvo je dodijelilo sredstva za nabavu nastavnih sredstava i opreme potrebnih za provedbu kurikuluma.

Bilješka uz AOP 167 – Uredski materijal i ostali materijalni rashodi – troškovi su veći u izvještajnom razdoblju u odnosu na isto razdoblje prethodne godine zbog nabave stručne literature, školske lektire te didaktičke opreme.

Bilješka uz AOP 170 – Materijal i dijelovi za tekuće i investicijsko održavanje – uz redovno održavanje zgrade i opreme, u učionicama razredne nastave promijenjena je rasvjeta.

Bilješka uz AOP 173 – Službena, radna i zaštitna odjeća i obuća – nabavljena je za djelatnike u Kabinetu za ranu intervenciju

Bilješka uz AOP 175 – usluge telefona, pošte i prijevoza – smanjenje se odnosi na troškove prijevoza djece budući da je dio školske godine održavana online nastava.

Bilješka uz AOP 183 – ostale usluge – troškovi obuhvaćaju oblikovanje logotipa i tiskanje letaka za Kabinet rane intervencije

Bilješka uz AOP 188 – Reprezentacija – zbog epidemioloških mjera nisu se održavale priredbe pa su i ovi troškovi manji

Bilješka uz AOP 192 – Ostali nespomenuti rashodi poslovanja – u 2019. godini najveći iznos ove stavke odnosio se na trošak izrade glavnog elektroteh. projekta i troškovnika, a u 2020. godini na izradu elaborata procjene vrijednosti nekretnine

**3. Bilješke uz izvještaj o rashodima prema funkcijskoj klasifikaciji – obrazac RAS - funkcijski**

Bilješka uz AOP 113

Centar za odgoj i obrazovanje Krapinske Toplice s obzirom na djelatnost – osnovno obrazovanje podatke o rashodima u obrascu prikazuje na funkciji 0912 Osnovno obrazovanje.

Bilješka uz AOP 122

U okviru funkcije 096 Dodatne usluge u obrazovanju iskazujemo troškove prehrane, prijevoza djece te nabavu radnih bilježnica i udžbenika.

|  |  |  |  |  |
| --- | --- | --- | --- | --- |
| Red.br. | Konto | Opis | 2019 | 2020 |
| 1 | 3 | Rashodi poslovanja | 7.476.836,08 | 7.969.701,00 |
| 2 | 4 | Rashodi za nabavu nefinancijske imovine | 221.582,29 | 209.148,94 |
| 3 |  | Rashodi ukupno = 1+2 | 7.698.418,37 | 8.178.849,94 |
| 4 | 32319 | Usluge prijevoza učenika | 358.950,00 | 254.000,00 |
| 5 | 37221 | Sufinaciranje cijene prijevoza | 369.563,00 | 384.464,97 |
| 6 | 37224 | Prehrana | 141.958,34 | 103.873,01 |
| 7 | 37229 | Ostale naknade u naravi | 20.274,43 | 29.427,96 |
| 8 |  | Dodatne usluge u obrazovanju = 4+5+6+7 | 890.745,77 | 771.765,94 |
| 9 |  | Osnovno obrazovanje = 3-8 | 6.807.672,60 | 7.407.084,00 |

**4. Bilješke uz izvještaj o promjenama u vrijednosti i obujmu imovine i obveza – Obrazac**

**P-VRIO**

Obrazac P-VRIO je prazan jer Centar nije imao poslovne događaje i transakcije o kojima se podaci traže.

**5. Bilješke uz izvještaj o obvezama – Obrazac Obveze**

Bilješka uz AOP 001 – Stanje obveza 1. siječnja 2020.

Stanje obveza na dan 01.01.2020. odnosi se na:

* 231 – obveze za zaposlene u iznosu 483.313,58 kuna odnosno plaću za prosinac 2019. godine koja je isplaćena u siječnju 2020.
* 232 – obveze za materijalne rashode u iznosu od 112.646,83 kuna koje dospijevaju do kraja siječnja
* 234 – obveze za financijske rashode iznose 561,91 kuna
* 237 – obveze za naknade građanima i kućanstvima u iznosu od 55.660,29 kuna odnose se na prijevoz i prehranu učenika. Obveze su podmirene po uplati sredstava od strane Županije, gradova, općina i nadležnog Ministarstva.
* 239 – ostale tekuće obveze u iznosu od 583,81 kuna dospijevaju do kraja siječnja.
* Međusobne obveze proračunskih korisnika odnose se na obveze za više uplaćen porez i prirez (727,01 kn), obveze za refundaciju režijskih troškova (912,54 kn), te obveze proračunskog korisnika za povrat u proračun – refundacija bolovanja na teret HZZO –a (320,71kn).

Bilješka uz AOP 037 – stanje dospjelih obveza na kraju izvještajnog razdoblja - iznos od 5.200,44 kn odnosi se na obveze za troškove prijevoza predškolske djece koje se podmiruju po uplati sredstava Županije, gradova i općina. Prekoračenja su do 60 dana .

Bilješka uz AOP 090 – stanje nedospjelih obveza na kraju izvještajnog razdoblja

Stanje nedospjelih međusobnih obveza proračunskih korisnika u iznosu od 9.076,13 kuna odnosi se na obveze za refundaciju bolovanja na teret HZZO-a, 10.138,82 kuna odnosi se na više uplaćeni porez i prirez, a 717,54 kuna odnosi se na rashode poslovanja (troškove električne energije i vode) koje prema Sporazumu Centru refundira Specijalna bolnica za medicinsku rehabilitaciju Krapinske Toplice.

Stanje nedospjelih obveza za rashode poslovanja odnosi se na:

* 231 – obveze za zaposlene u iznosu 539.771,87 kuna odnosno plaću za prosinac 2020. godine koja je isplaćena u siječnju 2021.
* 232 – obveze za materijalne rashode u iznosu od 89.108,11 kuna koje dospijevaju do kraja siječnja. Sredstva za podmirenje tih obveza osigurana su financijskim planom iz 2020. godine.
* 234 – obveze za financijske rashode iznose 601,62 kuna
* 237 – obveze za naknade građanima i kućanstvima u iznosu od 55.078,96 kuna odnose se na prijevoz i prehranu učenika.
* 239 – ostale tekuće obveze u iznosu od 615,56 kuna dospijevaju do kraja siječnja
* 24 - obveze za nabavu nefinancijske imovine

Sredstva za podmirenje tih obveza osigurana su financijskim planom iz 2020. godine.

Krapinske Toplice, 27.01.2021.

Osoba za kontaktiranje:

Štefica Dlesk, dipl.oec.

Telefon za kontakt: 049 500 667

Odgovorna osoba: Antun Zupanc

|  |  |
| --- | --- |
|  | RAVNATELJ: |
| Antun Zupanc, prof.def. | |
|  | |
|  | |
|  | |